smcproject/ml-wiki-sentences huggingface dataset:
( രാമയ്യൻ ദളവ ഇത്‌ തുറന്ന്‌ വിലപിടിപ്പുള്ള എല്ലാ സാധനങ്ങളും തിരുവനന്തപുരത്തേക്കു കൊണ്ടു പോയി എന്നും പറയപ്പെടുന്നു.) നാലമ്പലത്തിന്റെ പടിഞ്ഞാറെ ഭിത്തിൽ ഉൾവശത്തായി ഏതാനും ചുവർചിത്രങ്ങൾ ഉണ്ട്‌.
ഇവിടുത്തെ വൃത്താകൃതിയിലുള്ള കരിങ്കൽ ശ്രീകോവിലിന്‌ 160 അടി ചുറ്റളവുണ്ട്‌.
മൂന്ന് ഭിത്തികൾക്കുള്ളിലാണ്‌ ഗർഭഗൃഹം കിഴക്കോട്ട്‌ വിഷ്ണു പ്രതിഷ്ഠയും പടിഞ്ഞാറേയ്ക്ക്‌ സുദർശന പ്രതിഷ്ഠയുമാണ്‌.
ശ്രീകോവിലിന്റെ പഴക്കം തിട്ടപ്പെടുത്തിയിട്ടില്ല.
ഉത്സവം കൊടിയേറ്റുത്സവം
കുംഭമാസത്തിൽ ഉത്രട്ടാതിയ്ക്ക് കൊടികയറി പൂയത്തിന് ആറാട്ടുവരുന്ന വിധത്തിലുള്ള പത്തുദിവസത്തെ ഉത്സവമാണ് ശ്രീവല്ലഭക്ഷേത്രത്തിലുള്ളത്.
പത്തുദിവസവും വിശേഷാൽ പൂജകളും കലാപരിപാടികളും ക്ഷേത്രത്തിലുണ്ടാകും.
ഉത്ര ശ്രീബലി
സമീപ പ്രദേശത്തുള്ള ആലംതുരുത്തി,കരുനാട്ടുകാവ്, പടപ്പാട്ട് എന്നീ ക്ഷേത്രങ്ങളിലെ ദേവിമാർ മീനമാസത്തിലെ ഉത്രം നാളിൽ ശ്രീ വല്ലഭ ക്ഷേത്രത്തിലെക്കു എഴുന്നളുന്ന ചടങ്ങാണ് ഉത്രശ്രീബലി.
ഈ ക്ഷേത്രങ്ങളിലെ ഉത്സവത്തിന്റെ എട്ടാം ദിവസം ആറാട്ട് എഴുന്നളത്തിനു മധ്യേ ശ്രീ വല്ലഭ ക്ഷേത്രത്തിൽ ഈ ദേവിമാർ എത്തുമ്പോൾ അതുവരെ അടഞ്ഞ്  കിടക്കുന്ന ക്ഷേത്രത്തിന്റെ വടക്കേ ഗോപുര നട തുറന്ന് ദേവിമാരെ സ്വീകരിക്കുന്നു0.
തുടർന്നു ഈ മൂന്നു ദേവിമാരും ഗരുഡവാഹനത്തിൽ എത്തുന്ന ശ്രീവല്ലഭനും, മഹാസുദർശന മൂർത്തിയും കൂടി ചെർന്നു അഞ്ചീശസംഗമം നടക്കുന്നു.
അതിനു ശേഷം ആലംതുരുത്തി ഭഗവതിയെ ശ്രീ വല്ലഭനോടൊപ്പം ശ്രീ കോവിലിലേക്ക് എഴുന്നളിച്ചിരുത്തുന്നു.
പിന്നീട് കിഴക്കേ ഗോപുരം വഴി ദേവിമാർ തുകലശ്ശേരി ചക്രക്ഷാളനക്കടവിലേക്ക് ആറാട്ടിനായ് പോകുന്നു.
ആറാടി തിരിച്ചെത്തുന്ന പടപ്പാട്, കാവിൽ ഭഗവതിമാർ വടക്കേ ഗോപുരം വഴി തന്നെ തിരിച്ചു പോകുന്നു.
അതിനു ശേഷം ആറാട്ട് കഴിഞ്ഞ് തിരിച്ചെഴുന്നളുന്ന ആലംതുരുത്തി ഭഗവതി ഉച്ചശ്രീബലിക്ക് എഴുന്നള്ളിയിരിക്കുന്ന ശ്രീവല്ലഭ, സുദർശ്ശനമൂർത്തികളെ ക്ഷേത്രത്തിന്റെ തെക്കു പടിഞ്ഞാറേ ഭാഗത്തു വച്ച് കണ്ട് മുട്ടുന്നു.
ശ്രീ വല്ലഭ വാഹകനായ കീഴ്ശാന്തി തലയിൽ എഴുന്നളിച്ചിരിക്കുന്ന ബിംബത്തിൽ നിന്നും കൈവിട്ട് ഭക്തരിൽ നിന്നും സ്വീകരിക്കുന്ന കാണിക്ക ഭഗവതിക്കു നൽകി യാത്രയയക്കുന്നതോടെ ഉത്രശ്രീബലി മഹോത്സവം അവസാനിക്കുന്നു.
കഥകളിയുടെ ആരംഭ കാലം മുതൽ തന്നെ ഈ ക്ഷേത്രത്തിൽ കഥകളി പ്രദർശിപ്പിക്കുന്ന പതിവുണ്ടായിരുന്നു.
പിൽക്കാലത്ത്‌ സവിശേഷപ്രാധാന്യം ലഭിച്ചു.
ഇപ്പോൾ പ്രധാന വഴിപാടാണ് കഥകളി.
തിരുവല്ല നിന്നും മാവേലിക്കര റോഡിൽ 2 കിമി പോയാൽ ശ്രീവല്ലഭക്ഷേത്രം കവല ആയി.
അവിടെ നിന്ന് സുമാർ 500 മീറ്റർ പോയാൽ അമ്പലമായി.
* വൈകുന്നേരം 5 pm മുതൽ 8 pm വരെ.
കുറിപ്പുകൾ ചേരമാൻ പടകടകലിഃ ചക്രഭൂല്പൂജ്യ രവിഃഹിമാംശൂപൂജ്യെയം ചന്ദ്രഃയോഗീനമ്യ 'കുജഃധരണി പ്രിയ ബുധഃ സാനന്ത കാന്ത ഗുരുഃ
ക്ഷമം ധരിത്രി ശുക്രഃ സമർത്ഥരുദ്രമന്ദഃ മുനിധി രൊനമ്യ സർപ്പഃധനുർധരവാൻ കേതുഃ /r
ഈ ശ്ലോകത്തിലെ കലിദിന സൂചനയ്ക്ക് ച=6,ര=2,മ=5,പ=1,ട=1,ക=1,ട=1 = 6251111 = 1111526 ആം ദിവസമെന്ന് സൂചന.
ഇത് കലി വർഷം 3043 ഇടവമാസം 15ആം തീയതിയാണ്.
തുല്യമായ ക്രിസ്ത്വബ്ദം ക്രി മു 59ആം ആണ്ട് ആണ്.
ഈ ശ്ലോകത്തിലെ താല്പര്യം അനുസരിച്ച് ആ സമയത്തെ ഗ്രഹനില ഇപ്രകാരമാണ്.
മീനം - ചന്ദ്രൻ മേടം - കുജൻ ഇടവം - രവി , ബുധൻ മിഥുനം - ശുക്രൻ , മന്ദൻ ‍ കർക്കിടകം - ലഗ്നം ചിങ്ങം - കേതു തുലാം - ഗുരു കുംഭം - രാഹു
ചക്രഭൂല്പൂജ്യ എന്ന ആദിത്യസ്ഫുടം ഇടവമാസം 15ആം തീയതിയെ സൂചിപ്പിക്കുന്നു.
ചിത്രശാല ശ്രീവല്ലഭക്ഷേത്രത്തിന്റെ ഒരു കാഴ്ച ദൂരദൃശ്യം മാടത്തിനു മുകളിലെ ഗരുഡൻ മാടത്തിലെ ഗരുഡന്റെ ചിത്രം ലക്ഷ്മീ വിളക്ക് ശ്രീവല്ലഭക്ഷേത്രത്തിലെ വിളക്കുമാടം നമ്മഴ്വാർ എഴുതിയ വല്ലഭസ്തുതി നമ്മഴ്വാർ എഴുതിയ വല്ലഭസ്തുതി മലയാളം വല്ലഭക്ഷേത്രത്തിനു മുമ്പിലെ ശംഖമുദ്ര വല്ലഭേശസുപ്രഭാതസ്തോത്രം- ഫലകം വല്ലഭക്ഷേത്രത്തിനു മുമ്പിലെ കുളം വല്ലഭക്ഷേത്രത്തിനു മുമ്പിലെ കുളം, കൊടിമരം വല്ലഭക്ഷേത്രത്തിനു മുമ്പിലെ വലിയ കുളം ശ്രീവല്ലഭ ക്ഷേത്രം മുമ്പിൽ നിന്നുള്ള കാഴ്ച വല്ലഭക്ഷേത്രത്തിനു മുമ്പിലെ സേവാപന്തൽ തിരുവല്ല മാർക്കറ്റ് കവലയിലെ വല്ലഭക്ഷേത്രത്തിന്റെ കമാനം പുറത്തേക്കുള്ള കണ്ണികൾ Sreevallabha Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഉപഗ്രഹചിത്രം വിക്കിമാപ്പിയയിൽ നിന്നും അവലംബം ശ്രീവല്ലഭ മഹാക്ഷേത്രചരിത്രം.
പി.ഉണ്ണികൃഷ്ണൻ നായർ തിരുവല്ലാ ഗ്രന്ഥവരി.
പി.ഉണ്ണികൃഷ്ണൻ നായർ.
ഐതിഹ്യമാല , കൊട്ടാരത്തിൽ ശങ്കുണ്ണി .
1 2 ശ്രീവല്ലഭ മഹാക്ഷേത്രചരിത്രം.
(താളുകൾ യഥാക്രമം 215,194,145,215) ↑ http://www.mathrubhumi.com/pathanamthitta/news/890568-local_news-Thiruvalla-%E0%B4%A4%E0%B4%BF%E0%B4%B0%E0%B5%81%E0%B4%B5%E0%B4%B2%E0%B5%8D%E0%B4%B2.html%5Bപ്രവർത്തിക്കാത്ത+കണ്ണി%5D ↑ http://www.mathrubhumi.com/online/malayalam/news/story/1544426/2012-04-08/kerala%5Bപ്രവർത്തിക്കാത്ത+കണ്ണി%5D ↑ http://www.manoramaonline.com/cgi-bin/MMOnline.dll/portal/localContentView.do?district=Pathanamthitta contentId=13734330 programId=1079897613 tabId=16 BV_ID=@@@%5Bപ്രവർത്തിക്കാത്ത+കണ്ണി%5D
ഒറ്റിസ്കോ തടാകം
ഒറ്റിസ്കോ തടാകം ന്യൂയോർക്കിലെ പതിനൊന്ന് ഫിംഗർ തടാകങ്ങളുടെ കിഴക്കേയറ്റത്തായി സ്ഥിതിചെയ്യുന്ന തടാകമാണ്.
2,048 ഏക്കർ (8.29 ചതുരശ്ര കിലോമീറ്റർ) വിസ്തൃതിയുള്ള ഈ തടാകം സിറാക്കൂസ് നഗരത്തിന്റെ തെക്കുപടിഞ്ഞാറായി, ഒനോണ്ടാഗ കൗണ്ടിയിലാണ് സ്ഥിതി ചെയ്യുന്നത്.
തടാകത്തിന്റെ നിർഗമനമാർഗ്ഗമായ നയൻ മൈൽസ്‍ ക്രീക്കിന്റെ ഇറോക്വോയിസ് നാമമായ Us-te-ke , അതായത് "കയ്പുള്ള-നട്ട്-ഹിക്കറി" യിൽ നിന്നായിരിക്കാം ഒറ്റിസ്കോ തടാകത്തിന്റെ പേര് ഉരുത്തിരിഞ്ഞത്.
1825-ൽ പ്രസിദ്ധീകരിച്ച ഒരു പഴയ ഭൂപടത്തിലെങ്കിലും "ഒസ്റ്റിസ്കോ" എന്ന് രേഖപ്പെടുത്തിയിട്ടുണ്ട്.
"ജലം വളരെയധികം വറ്റിപ്പോയി" എന്നർഥമുള്ള ഓസ്റ്റിക്ക്നി എന്ന വാക്കിൽ നിന്നോ അല്ലെങ്കിൽ "ജലം കുറവാണ്" എന്നർത്ഥമുള്ള ഓസ്റ്റിക്ക് എന്ന വാക്കിൽ നിന്നോ ആയിരിക്കാം ഈ പേര് ഉരുത്തിരിഞ്ഞത്.
യൂറോപ്യൻ കുടിയേറ്റത്തിന് മുമ്പ്, ഒനോണ്ടാഗ ജനത കാലാവസ്ഥാനുസൃത മത്സ്യബന്ധനത്തിനും വേട്ടയാടലിനും ഈ തടാകം ഉപയോഗിച്ചിരുന്നു, എന്നിരുന്നാലും സ്ഥിരമായ വാസസ്ഥലങ്ങളൊന്നും നിലവിലില്ലായിരുന്നു.
അമേരിക്കൻ വിപ്ലവ യുദ്ധത്തിനുശേഷം, ഒറ്റിസ്കോ തടാകത്തിന് ചുറ്റുമുള്ള ഭൂമി സൈനികർക്ക് യുദ്ധത്തിൽ അവരുടെ സേവനത്തിനുള്ള പ്രതിഫലമായി നൽകി.
1804-ൽ ഒലിവർ ടട്ടിൽ ഇന്ന് ഒട്ടിസ്കോ നഗരമായി അറിയപ്പെടുന്ന ഒട്ടിസ്കോ തടാകമുഖത്തിന് സമീപത്തായി ആദ്യത്തെ വീട് സ്ഥാപിച്ചു.
1869-ൽ, തടാകത്തിന്റെ നിർഗമനമാർഗ്ഗത്തിന് സമീപം ഒരു അണക്കെട്ട് നിർമ്മിച്ച് ഒട്ടിസ്കോ തടാകം വലുതാക്കിയതോടെ ഇത് തടാകത്തെ ഈറി കനാലിന്റെ റിസർവോയറായി ഉപയോഗിക്കാൻ പ്രാപ്തമാക്കി.
അണക്കെട്ടിൻ്റെ നിർമ്മാണം തടാകത്തിലെ ജലനിരപ്പ് ഒമ്പത് അടിയോളം (2.7 മീറ്റർ) ഉയർത്തുകയും തടാകത്തിന്റെ തെക്കേയറ്റത്തുള്ള ഒരു റോഡിൽ വെള്ളം കയറുകയും ചെയ്തു.
റോഡ് പുനർനിർമിക്കുന്നതിന്, ഹെംലോക്ക് മരത്തടികൾ ഉപയോഗിച്ച് ഒരു കോസ്‌വേ നിർമ്മിച്ചു.
കൊടുങ്കാറ്റിൽ തകർന്ന കോസ്‌വേ 1983-ൽ പുനർനിർമ്മിക്കുന്നതിന് മുമ്പ് ഉപയോഗശൂന്യമായി.
1908 മുതൽ ഒനോണ്ടാഗ കൗണ്ടിയുടെ തെക്ക്, പടിഞ്ഞാറൻ പകുതിയിലെ നിവാസികൾക്ക് പൊതു കുടിവെള്ള സ്രോതസ്സായി ഒറ്റിസ്കോ തടാകം ഉപയോഗിച്ചുവരുന്നു.
1909-ൽ, അണക്കെട്ടിന്റെ സംഭരണ ശേഷി വർധിപ്പിക്കുന്നതിനായി തടാകത്തിലെ ജലനിരപ്പ് നാല് അടി (1.2 മീ) കൂടി വർദ്ധിപ്പിച്ചു.
ഇന്ന്, പൊതു ജലവിതരണത്തിനുള്ള തടാകത്തിന്റെ ഉപയോഗം നിയന്ത്രിക്കുന്നത് ഒനോണ്ടാഗ കൗണ്ടി വാട്ടർ അതോറിറ്റിയാണ്.
2011-ൽ, ഒട്ടിസ്കോ തടാകം പ്രതിദിനം 17,280,000 യുഎസ് ഗാലൻ (65,400,000 ലിറ്റർ) ജല വിതരണം ചെയ്തു.
ഒറ്റിസ്കോ തടാകത്തിന് ഏകദേശം 5.4 മൈൽ (8.7 കി.മീ) നീളവും ഏറ്റവും വീതി കൂടിയ ഭാഗത്തിന് 0.75 മൈൽ (1.21 കി.മീ) വീതിയുമുണ്ട്.
ശരാശരി 33 അടി (10 മീറ്റർ) ആഴമുള്ള തടാകം പരമാവധി 66 അടി (20 മീറ്റർ) ആഴത്തിൽ വരെ എത്തുന്നു.
ഇതിന് 2,048 ഏക്കർ (8.29 ചതുരശ്ര കിലോമീറ്റർ) വിസ്തീർണ്ണവും കൂടാതെ 21 ബില്യൺ യുഎസ് ഗാലൻ (79,000,000 m3) ജലം ഉൾക്കൊള്ളാനും സാധിക്കുന്നു.
തടാകത്തിൽനിന്നുള്ള ഒഴുക്ക് ആദ്യം നയൻമൈൽ ക്രീക്ക് വഴി ഒനോണ്ടാഗ തടാകത്തിലേക്കും പിന്നീട് സെനെക, ഓസ്‌വെഗോ നദികൾ വഴി ഒണ്ടാറിയോ തടാകത്തിലേക്കും പ്രവേശിക്കുന്നു.
ഒറ്റിസ്കോ തടാകം പൂർണ്ണമായും ഒനോണ്ടാഗ കൗണ്ടിയിൽ സ്ഥിതിചെയ്യുന്നതും മാർസെല്ലസ്, ഒറ്റിസ്കോ, സ്പാഫോർഡ് പട്ടണങ്ങളാൽ അതിർത്തി പങ്കിടുന്നതുമാണ്.
ഇതിന്റെ നീർത്തടത്തിൽ 38.7 ചതുരശ്ര മൈൽ (100 ചതുരശ്ര കിലോമീറ്റർ) പ്രാഥമികമായി ഗ്രാമീണ മേഖലയിലാണ്.
നീർത്തടത്തിൻ്റെ 42 ശതമാനം കാർഷിക മേഖലയും 33% വനവും 9% കുറ്റിക്കാടുകളുമാണ്.
നീർത്തടത്തിന്റെ ഏകദേശം 13% ഭാഗം തണ്ണീർത്തടങ്ങളും തുറന്ന ജലഭാഗവുമാണ്.
തടാകത്തിന്റെ നീർത്തടത്തിനുള്ളിലെ പകുതിയോളം വീടുകളും തടാക തീരത്തോ സമീപത്തോ ആണ് സ്ഥിതി ചെയ്യുന്നത്.
യു.എസ്. പരിസ്ഥിതി സംരക്ഷണ ഏജൻസിയുടെ അഭിപ്രായത്തിൽ, കൃഷി, പാർപ്പിട ഭൂവിനിയോഗം, ഒഴുക്കുവെള്ളത്താലുള്ള മണ്ണൊലിപ്പ് എന്നിവയിൽ നിന്നുള്ള ഉറവിട മലിനീകരണം ഒറ്റിസ്കോ തടാകത്തെ ബാധിക്കുന്നു.
ഈ സ്രോതസ്സുകളിൽ നിന്നുള്ള മലിനീകരണത്തിൽ കീടനാശിനികളും വളങ്ങളും, മണ്ണൊലിപ്പിൽ നിന്നുള്ള അവശിഷ്ടങ്ങളും മോശം കൃഷിരീതികളും, സെപ്റ്റിക് സംവിധാനങ്ങൾ, പുൽത്തകിടികൾ, നിർമ്മാണ സ്ഥലങ്ങൾ എന്നിവയിൽ നിന്നുള്ള ഒഴുക്കും ഉൾപ്പെടുന്നു.
വള്ളക്കാർ വഴി തടാകത്തിലെ വെള്ളത്തിലേക്ക്  എത്തിപ്പെടുന്ന സീബ്രാ ചിപ്പികൾ കൊണ്ടുവരുന്ന ഗുരുതരമായ പ്രശ്‌നങ്ങളെയും നിലവിൽ തടാകം നേരിടുന്നു.
Map showing Otisco Lake and the other Finger Lakes in relation to Lake Ontario and upstate New York വിശ്രമകേന്ദ്രം
സിറാക്കൂസ് നഗരത്തിന് ഏറ്റവും അടുത്ത്, ഫിംഗർ തടാകങ്ങൾക്കു സമീപത്തുള്ള തടാക പ്രദേശം വേനൽക്കാലത്ത് ഒരു പ്രശസ്തമായ വിനോദ കേന്ദ്രമാണ്.
ബാസ് സീസണിന്റെ ആദ്യ ദിവസം, അതായത് സാധാരണയായി ജൂണിലെ രണ്ടാം ആഴ്ചയുടെ അവസാനത്തിൽ, ഒരു വാർഷിക മത്സ്യബന്ധന മത്സരം ഇവിടെ നടത്തപ്പെടുന്നു.
ഒരു കൗണ്ടി പാർക്കും ഒരു പൊതു ബോട്ട് ലോഞ്ചും പൊതു ഉപയോഗത്തിനായി ഇവിടെ ലഭ്യമാണ്.
രണ്ട് സ്വകാര്യ ബോട്ട് ലോഞ്ചുകൾ തടാകത്തിൻ്റെ തെക്കുകിഴക്കൻ ഭാഗത്തായി സ്ഥിതിചെയ്യുന്നു.
സാന്റാക്ലോസ് ഈ ലേഖനം ഏറെക്കുറേ ഒറ്റ അവലംബത്തിൽ അധിഷ്ടിതമായാണ് എഴുതപ്പെട്ടിട്ടുള്ളത്.
( 2022 മേയ് ) ഇംഗ്ലീഷ് വിലാസം https://ml.wikipedia.org/wiki/Santa_Claus ക്ലെമന്റ് ക്ലാർക്ക് മൂറൊമൊത്ത് ആധുനിക സാന്റയുടെ സൃഷ്ടിയിൽ പ്രധാന പങ്ക് വഹിച്ച തോമസ് നാസ്റ്റിന്റെ ഒരു സാന്റാക്ലോസ് ചിത്രം ഒരു കുട്ടി തന്റെ ക്രിസ്തുമസ് ആഗ്രഹങ്ങൾ സാന്റയോട് പറയുന്നു
ക്രിസ്തുമസുമായി ബന്ധപ്പെട്ട ഒരു ഐതിഹ്യ-ഐതിഹാസിക വ്യക്തിയാണ് സെന്റ് നിക്കോളാസ് , ഫാദർ ക്രിസ്തുമസ് , ക്രിസ്തുമസ് പാപ്പ എന്നീ പേരുകളിലറിയപ്പെടുന്ന സാന്റാക്ലോസ് .
ക്രിസ്തുമസ് സന്ധ്യയുടെ ( ഡിസംബർ 24 ) അർദ്ധരാത്രിയോടടുത്ത സമയത്തും വിശുദ്ധ നിക്കോളാസ് ദിനത്തിലും ( ഡിസംബർ 6 ) ഇദ്ദേഹം കുട്ടികൾക്ക് സമ്മാനങ്ങൾ നൽകുവാൻ എത്തും എന്നാണ് വിശ്വാസം.
ഇതിഹാസത്തിന്റെ അംശങ്ങൾ ചരിത്രപുരുഷനായ വിശുദ്ധ നിക്കോളാസുമായി ബന്ധപ്പെട്ട കഥകളിൽ അടിസ്ഥാ
ബിഷപ്പിന്റെ വസ്ത്രങ്ങൾ ധരിച്ച വിശുദ്ധ നിക്കോളാസിനെയാണ് ചിത്രങ്ങളിൽ കാണാൻ കഴിയുന്നതെങ്കിലും ആധുനിക സാന്റാക്ലോസ് ചുവന്ന കോട്ടും വെളുത്ത കോളറും കഫും ചുവന്ന ട്രൗസറും കറുത്ത തുകൽ ബെൽറ്റും ബൂട്ടും ധരിച്ച, തടിച്ച്, വെള്ളത്താടിയുള്ള സന്തോഷവാനായ ഒരാളായാണ് ചിത്രീകരിക്കപ്പെടുന്നത്.
രാഷ്ട്രീയ കാർട്ടൂണിസ്റ്റായ തോമസ് നാസ്റ്റിന്റെ സ്വാധീനം മൂലം 19-ആം നൂറ്റാണ്ടിൽ യുണൈറ്റഡ് സ്റ്റേറ്റ്സിൽ ഈ രൂപം പ്രശസ്തമായി.
യുണൈറ്റഡ് കിങ്ഡത്തിലും യൂറോപ്പിലും ഇദ്ദേഹത്തിന്റെ രൂപം അമേരിക്കൻ സാന്റക്ക് സമാനമാണെങ്കിലും ഫാദർ ക്രിസ്തുമസ് എന്നാണ് പൊതുവെ വിളിക്കപ്പെടുന്നത്.
ചുവന്ന കുപ്പായവും കൂർമ്പൻ തൊപ്പിയുമണിഞ്ഞ് മാനുകൾ (Rain deer)  വലിക്കുന്ന തെന്നുവണ്ടിയിൽ പുഞ്ചിരിയോടെ വരുന്ന നരച്ചമുടിയും താടിയുമുള്ള  തടിയൻ സാന്താക്ലോസ്.
ക്രിസ്മസ് നാളുകളിൽ കുട്ടികൾക്കുള്ള സമ്മാനങ്ങൾ വീടിന്റെ ചിമ്മിനിയിലൂടെ അദ്ദേഹം  അകത്തേയ്ക്ക്  ഇട്ടു കൊടുക്കുന്നുവെന്നാണ് സങ്കല്പം.
ക്രിസ്മസ് ആഘോഷിക്കുന്ന എവിടേയും വളരെ പരിചിതനാണ് തോളിൽ സഞ്ചിയുമായി വരുന്ന സാന്തക്ലോസ്.
കാർട്ടൂണിസ്റ്റായ തോമസ് നാസ്റ്റ് വരച്ച ഒരു ചിത്രത്തിൽ നിന്നാണ് നരച്ച മുടിയും താടിയും  കൊഴുത്തുരുണ്ട ശരീര പ്രകൃതിയുള്ള തടിയൻ സാന്താക്ലോസിന്റെ ഇപ്പോഴത്തെ രൂപം ഉണ്ടായത്.
സാന്താക്ളോസിന്റെ ജനന മരണങ്ങളെപ്പറ്റി പറയുവാൻ കൃത്യമായ രേഖകളൊന്നും ചരിത്രത്തിലില്ല.
ഐതിഹ്യവും ചരിത്രവും കെട്ടുപിണഞ്ഞു കിടക്കുന്നു അദ്ദേഹത്തെ കുറിച്ചുള്ള കഥകളില് ‍.
ഒരു ഇതിഹാസം പറയുന്നത് സാന്റാക്ലോസിന്റെ താമസം ദൂരെ വടക്ക്, എപ്പോഴും മഞ്ഞ് വീഴുന്ന ദേശത്താണ്.
അമേരിക്കൻ സാന്റാക്ലോസിന്റെ താമസം ഉത്തരധ്രുവത്തിലും ഫാദർ ക്രിസ്ത്‌മസിന്റേത് ഫിൻലന്റിലെ ലാപ്‌ലാന്റിലുമാണ്.
സാന്റാക്ലോസ് പത്നിയായ മിസിസ് ക്ലോസുമൊത്താണ് ജീവിക്കുന്നത്.
ഇദ്ദേഹം ലോകത്തിലെ എല്ലാ കുട്ടികളേയും "വികൃതിക്കുട്ടികൾ‍","നല്ലകുട്ടികൾ" എന്നിങ്ങനെ തരംതിരിക്കുന്നു.
പിന്നീട് ഒരു രാത്രികൊണ്ട് നല്ലകുട്ടികൾക്കെല്ലാം മിഠായികൾ, കളിപ്പാട്ടങ്ങൾ തുടങ്ങിയ സമ്മാനങ്ങൾ നൽകും.
ചിലപ്പോൾ വികൃതിക്കുട്ടികൾക്ക് കൽക്കരി, ചുള്ളിക്കമ്പ് എന്നിവ നൽകും.
മാന്ത്രിക എൽഫുകളുടെയും തന്റെ വണ്ടി വലിക്കുന്ന എട്ടോ ഒമ്പതോ പറക്കും റെയ്ൻഡിയറുകളുടെയും സഹായത്തോടെയാണ് സാന്റക്ലോസ് ഇത് ചെയ്യുന്നത്.
appa 2.0 comming
എ.ഡി. മൂന്നോ നാലോ നൂറ്റാണ്ടുകളിൽ തുർക്കിയിലെ തുറമുഖ പട്ടണമായ പത്താറ (Pattara) യിലെ ലിസിയ (Lycia)യിൽ ജനിച്ച നിക്കോളാസ് എന്ന വിശുദ്ധനാണ് സാന്താക്ളോസ് എന്ന ഇതിഹാസമായി മാറിയത്.
സെന്റ് നിക്കോളാസി (Saint Nikolas) നെ ഡെച്ചുകാർ സിന്റർ ക്ലോസ് (Sinterklose) എന്നാണ് പറഞ്ഞിരുന്നത്.
പിന്നെ അത് സാന്റിക്ലോസ് (Santiklose) എന്നും തുടർന്ന് സാന്താക്ളോസ് (Santa Clause) എന്നുമായി മാറി.
നിക്കോൾസൻ (Nicholson), കോൾസൻ (Colson), കോളിൻ (Collin) തുടങ്ങിയ പേരുകൾ വിശുദ്ധ നിക്കോളാസിന്റെ പേരിൽനിന്നും ഉത്ഭവിച്ചവയാണ്.
വിശുദ്ധ നിക്കോളാസ് റഷ്യയുടേയും ഗ്രീസിന്റേയും പരിത്രാണ പുണ്യവാള (Patron Saint)നാണ്. [1]
പത്തൊമ്പത് വയസ്സുള്ളപ്പോൾ അദ്ദേഹം വൈദികനായി.
യുവാവായ നിക്കോളാസ് പാലസ്തീനിലും ഈജിപ്തിലും ഒട്ടേറെ സഞ്ചരിക്കുകയുണ്ടായി.
ലിസിയയിൽ തിരിച്ചെത്തിയ നിക്കോളാസ് പത്താറയ്ക്കു സമീപമുള്ള മിറ (Mira) യിലെ ബിഷപ്പായി സ്ഥാനമേറ്റു.
റോമാസാമ്രാജ്യം ഭരിച്ചിരുന്ന ചക്രവർത്തിമാർ ക്രിസ്ത്യാനികൾക്കു നേരെ നിഷ്ഠൂരമായ മർദ്ദനങ്ങൾ അഴിച്ചുവിട്ട് അവരെ അടിച്ചമർത്തുന്ന കാലമായിരുന്നു അത്.
വിശക്കുന്നവരിലും പീഡനങ്ങൾ ഏൽക്കുന്നവരിലുമെല്ലാം നിക്കോളാസ് മെത്രാൻ യേശുവിന്റെ  പ്രതിരൂപം കണ്ടു.
അവർക്കു വേണ്ടി പ്രവർത്തിച്ച അദ്ദേഹത്തെ; ക്രൂരതയ്ക്ക് പേരു കേട്ട ഡയക്ലീഷൻസ് (Diocletions) ചക്രവർത്തിയുടെ കാലത്ത് വധശിക്ഷയ്ക്ക് വിധിച്ച് ജയിലിലാക്കി.
പിന്നീട് റോമിലെ ഭരണാധികാരിയായി  വന്ന കോൺസ്റ്റാന്റിൻ (Constantine) ചക്രവർത്തി മതപീഡനങ്ങൾ   അവസാനിപ്പിച്ചു.
അദ്ദേഹം ക്രിസ്ത്യാനിയായി തീരുകയും റോമിലെ ഔദ്യോഗിക മതമായി ക്രിസ്തുമതത്തെ അംഗീകരിക്കുകയും ചെയ്തു.
തടവിലാക്കപ്പെട്ട ക്രിസ്ത്യാനി കളൊടൊപ്പം നിക്കോളാസ് മെത്രാനും മോചിപ്പിക്കപ്പെട്ടു. [2]
ജീവിതകാലത്ത് തന്റെ ചുറ്റുമുള്ള അവശരേയും ദരിദ്രരേയും കയ്യും കണക്കുമില്ലാതെ അദ്ദേഹം സഹായിച്ചു.
കുട്ടികൾക്കും പാവപ്പെട്ടവർക്കുമെല്ലാം അവരറിയാതെ തന്നെ അദ്ദേഹം ക്രിസ്മസ് സമ്മാനങ്ങൾ കൊടുത്തിരുന്നു.
അദ്ദേഹത്തിന്റെ കാലത്ത് ദരിദ്രനായ ഒരാൾക്ക് മൂന്ന് പെൺമക്കളുണ്ടായിരുന്നു.
വിവാഹ പ്രായമെത്തിയിട്ടും, സ്ത്രീധനം കൊടുക്കുവാനുള്ള പണം ഇല്ലാത്തതിനാൽ അവരെ വിവാഹം ചെയ്യാൻ ആരും വന്നില്ല.
ഇതറിഞ്ഞ നിക്കോളസ് മെത്രാൻ പണം നിറച്ച മൂന്ന്‌ സഞ്ചികൾ അവരുടെ വാതിലിലൂടെ അകത്തേക്കിട്ടു കൊടുത്തുവത്രെ.
ആ പെൺകുട്ടികൾക്കു പണമുണ്ടായി എന്നറിഞ്ഞപ്പോൾ അവരെ വിവാഹം കഴിക്കാൻ ചെറുപ്പക്കാർ വന്നു. [3]
അദ്ദേഹത്തിന്റെ മരണാനന്തരവും പലർക്കും അനുഗ്രഹങ്ങൾ ഉണ്ടായതായി ഐതിഹ്യങ്ങൾ പറയുന്നു.
മൂന്ന് ഉദ്യോഗസ്ഥർ കോൺസ്റ്റന്റിൻ ചക്രവർത്തിയുടെ കാലത്ത് മരണ ശിക്ഷയ്ക്ക് വിധിക്കപ്പെട്ടു് ജയിലിൽ കഴിയുകയായിരുന്നു.
അവരുടെ പ്രത്യേക പ്രാർത്ഥനയാൽ ചക്രവർത്തിക്ക് സ്വപ്നത്തിലൂടെ മെത്രാൻ ദർശനമരുളുകയും മരണശിക്ഷയിൽ നിന്നും അവർ രക്ഷപ്പെടുകയും ചെയ്തുവെന്നു ഐതിഹ്യം.
ഒരിക്കൽ ലിസിയാ തീരത്ത് അപകടത്തിൽപ്പെട്ട നാവികരെ അദ്ദേഹം രക്ഷിക്കുകയുണ്ടായത്രെ.
മിറയിൽ അദ്ദേഹത്തിന്റെ പേരിൽ ഒരു കപ്പേള ഉണ്ടായിരുന്നു.
ആറാം നൂറ്റാണ്ടിൽ ഈ കപ്പേള പരക്കെ അറിയപ്പെട്ടു തുടങ്ങി. [4]
1087 ൽ ഇറ്റാലിയൻ നാവികർ അദ്ദേഹത്തിന്റെ ഭൌതിക ശരീരം തുർക്കിയിൽ നിന്നും ഇറ്റലിയിലെ ബാരി (Bari)യിലേക്കു് കൊണ്ടു വന്നു.
അദ്ദേഹത്തിന്റെ മധ്യസ്ഥതയിൽ അനുഗ്രഹം നേടാൻ ഭക്തർ ബാരിയിലേക്ക് എത്തിക്കൊണ്ടിരുന്നു.
തീർത്ഥാടന കേന്ദ്രമായ ബാരിയിലെ സെന്റ് നിക്കോളസ് ബസിലിക്കയിലാണ് അദ്ദേഹത്തിന്റെ ഭൌതികാവശിഷ്ടങ്ങൾ (തിരുശേഷിപ്പുകൾ) പ്രതിഷ്ഠിക്കപ്പെട്ടിരിക്കുന്നത്.
ഡിസംബർ ആറിനാണ് വിശുദ്ധ നിക്കോളസിന്റെ തിരുന്നാൾ കൊണ്ടാടുന്നത്.
ഈ തിരുന്നാൾ തലേന്ന് സായാഹ്നത്തിൽ നിക്കോളസ് പുണ്യവാൻ ഓരോ വീട്ടിലും എത്തി നല്ലവരായ കുട്ടികൾക്ക് സമ്മാനങ്ങൾ നൽകുമെന്നാണ് വിശ്വാസം.
ക്രിസ്മസ് ഫാദറായും ന്യു ഇയർ ഫാദറായും വിശുദ്ധ നിക്കോളാസ് ആദ്യമായി അറിയപ്പെടുന്നത്  ജർമ്മനിയിലാണ്.
വിശുദ്ധ നിക്കോളാസിന്റെ തിരുന്നാൾ  ജർമ്മനിയിൽ പുതുവത്സര ദിനത്തിലാണ്.
ഡച്ച് കുടിയേറ്റക്കാരാണ് അമേരിക്കയിൽ അദ്ദേഹത്തിന്റെ തിരുന്നാൾ ആഘോഷിച്ചു തുടങ്ങിയത്.
ആ തിരുന്നാൾ അമേരിക്കൻ പാരമ്പര്യത്തിന്റെ ഒരു ഭാഗമായി തീർന്നു. [5]
അമേരിക്കയിലെ ന്യൂ ആംസ്റ്റർഡമിൽ (ഇപ്പോഴത്തെ ന്യൂയോർക്കിൽ) കുടിയേറിയ പ്രോട്ടസ്റ്റാന്റ് മതക്കാരാണ് പതിനഞ്ചാം നൂറ്റാണ്ടിൽ വിശുദ്ധ നിക്കോളാസിനെ സാന്താക്ളോസ് ആയി രൂപപ്പെടുത്തിയത്.
മതത്തിനതീതമായ ഒരു കഥാപാത്രമായി അവർ സാന്താക്ളോസ്സിനെ മാറ്റി.
പരമ്പരാഗതമായി, ക്രിസ്മസിന് ബന്ധുക്കളും സുഹൃത്തുക്കളും പരസ്പരം സമ്മാനങ്ങൾ കൈമാറുക പതിവാണ്.
കുടുംബങ്ങളുടെ ഉത്സവമായിട്ടാണ് ഇംഗ്ലണ്ടിലും അമേരിക്കയിലും ക്രിസ്മസ്  ആഘോഷിച്ചിരുന്നത്.
ക്രിസ്മസ് വിശുദ്ധനായി അവിടങ്ങളിൽ വി. നിക്കോളാസ് മാറി.
ക്രിസ്മസ്ത്തലേന്ന് വിശുദ്ധ നിക്കോളസ് സമ്മാനങ്ങളുമായി എത്തുമെന്നു കുട്ടികൾ പ്രതീക്ഷിച്ചിരുന്നു. [6]
യൂറോപ്പിലാകെ ഇതിഹാസപാത്രമായി മാറിയ സാന്താക്ളോസ് യൂറോപ്യന്മാരിലൂടെ അവരുടെ മേൽക്കോയ്മയുള്ള രാജ്യങ്ങളിലേയ്ക്കും എത്തിച്ചേർന്നു.
എവിടെയെല്ലാം ക്രിസ്മസ് ഉണ്ടോ അവിടെയെല്ലാം സാന്താക്ളോസ്സെന്ന ക്രിസ്മസ് ഫാദറും ഉണ്ടായിരുന്നു.
പലയിടത്തും പല പേരുകളിലാണ് സാന്താക്ളോസ് അറിയപ്പെടുന്നത്.
ഇംഗ്ലണ്ടിൽ ഫാദർ ഓഫ് ക്രിസ്മസ് (Father of Christmas), ഫ്രാൻസിൽ പെരേ നോയ്‌ൽ (Pere Noel)  ജർമ്മനിയിൽ  വെയ്നാഷ്റ്റ്മൻ (Weihnachts mann) എന്നിങ്ങനെ.
മൂന്നിന്റേയും അർത്ഥം ക്രിസ്മസ് പിതാവ് എന്നാണ്. [7]
കുട്ടികളെ സാന്റാക്ലോസിൽ വിശ്വസിക്കാൻ പഠിപ്പിക്കുന്നതിനെതിരേ എതിർപ്പുകൾ പണ്ടുമുതലേ ഉണ്ടായിരുന്നു.
സാന്റാ ആചാരം ക്രിസ്തുമസിന്റെ മതപരമായ ഉദ്ഭവത്തെയും അതിന്റെ യഥാർത്ഥ ഉദ്ദേശത്തെയും അപകീർത്തിപ്പെടുത്തുന്നതാണെന്ന് ചില ക്രിസ്ത്യാനികൾ പറയുന്നു.
ചില വിമർശകരുടെ വാദം, ഇതുമുഴുവൻ നുണയാണെന്നും അതിനാൽ കുട്ടികളെ ഇതിൽ വിശ്വസിപ്പിക്കുന്നത് അസാന്മാർഗികമാണെന്നുമാണ്.
മറ്റു ചിലർ സാന്റാക്ലോസ് ക്രിസ്തുമസിന്റെ കമ്പോളവൽക്കരണത്തിന്റെ അടയാളമാണെന്ന വാദത്തിലൂടെ ഈ ആചാരത്തെ എതിർക്കുന്നു.
ചിത്രശാല ക്രിസ്തുമസ് പപ്പ ഇതും കാണുക പപ്പാഞ്ഞി അവലംബം
[1] to [8] “വിമല ദീപ്തി“ (നെട്ടൂർ ഇടവക ബുള്ളറ്റിൻ ) യിൽ 1997 നവംബർ -‍ ഡിസംബർ ലക്കത്തിൽ എം.എസ്. അഗസ്റ്റിൻ  എഴുതിയ " സാന്തക്ലോസിന്റെ കഥ" യെന്ന ലേഖനം.
ന്യൂകാസിൽ യുണൈറ്റഡ് എഫ്.സി. ഇംഗ്ലീഷ് വിലാസം https://ml.wikipedia.org/wiki/Newcastle_United_F.
ന്യൂകാസിൽ അപ്പോൺ ടൈൻ ആസ്ഥാനമാക്കി പ്രവർത്തിക്കുന്ന ഒരു ഇംഗ്ലീഷ് പ്രൊഫഷണൽ ഫുട്ബോൾ ക്ലബ്ബാണ് ന്യൂകാസിൽ യുണൈറ്റഡ് ഫുട്ബോൾ ക്ലബ് .
ന്യൂകാസിൽ ഈസ്റ്റ് എൻഡ്, ന്യൂകാസിൽ വെസ്റ്റ് എൻഡ് എന്നീ രണ്ടു ക്ലബ്ബുകളുടെ ലയനത്തിലൂടെയാണ് 1892-ൽ ക്ലബ് സ്ഥാപിതമായത്.
സെന്റ് ജെയിംസ് പാർക്ക് ആണ് ഇവരുടെ ഹോം ഗ്രൗണ്ട്.
കാവ് ഇംഗ്ലീഷ് വിലാസം https://ml.wikipedia.org/wiki/Kavu
ജൈവവൈവിധ്യത്തിന്റെ ചെറു മാതൃകകളാണ് കാവുകൾ .
വിശുദ്ധ വനങ്ങൾ എന്നും ഇവയെ വിശേഷിപ്പിക്കുന്നു.
പലപ്പോഴും കാവുകളോട് ചേർന്ന് കുളങ്ങളും  കാണപ്പെടുന്നു.
കാവും കുളവും ചേർന്ന് വംശ നാശ ഭീഷണി നേരിടുന്ന പല പക്ഷിമൃഗാദികൾക്കും സസ്യങ്ങൾക്കും ആവാസ വ്യവസ്ഥയൊരുക്കുന്നു.
ദൈവ സങ്കൽപ്പങ്ങളുള്ള മരകൂട്ടങ്ങളെ കാവുകൾ എന്നു വിളിക്കുന്നു.
ക്ഷേത്രങ്ങളോട് ചേർന്നും അല്ലാതെയും കാവുകൾ കാണപ്പെടുന്നു.
ഇവയോട് അനുബന്ധമായി കുളവും വയലുകളും കാണാം.
പ്രകൃതിയെയും വൃക്ഷങ്ങളെയും ആരാധിക്കുന്ന പതിവ് പണ്ട് മുതലേ നിലനിന്നിരുന്നതിനാൽ, വനത്തെ ഉപജീവനമാർഗ്ഗമായി കരുതിയിരുന്ന പണ്ടുകാലത്തെ ജനങ്ങൾ കാവുകളെയും പുണ്യസ്ഥലമായി കരുതിയിരുന്നു.
ദ്രാവിഡരീതിയിലുള്ള ഇത്തരം ക്ഷേത്രങ്ങളിൽ സ്ത്രീ ദൈവമായിരുന്നു പ്രധാന പ്രതിഷ്ഠ .
ശാക്തേയ വിശ്വാസപ്രകാരം ജഗദീശ്വരിയും സാക്ഷാൽ ആദിപരാശക്തിയുമായ ഭഗവതിയെ പ്രകൃതി അഥവാ പ്രകൃതീശ്വരിയായി സങ്കല്പിക്കപ്പെടുന്നു.
ഇതാണ് ഭഗവതിയെ കാവുകളിൽ ആരാധിക്കുവാൻ പ്രധാന കാരണം.
ഇത്തരം പല കാവുകളും ഇന്ന് വലിയ  ക്ഷേത്രങ്ങളായി മാറിയിട്ടുണ്ട്.
പലപ്പോഴും ക്ഷേത്രങ്ങളോട് ചേർന്നും ചെറുതും വലുതുമായ‌ കാവുകൾ കാണാം.
പ്രാചീന ആരാധനാമൂർത്തികളായ ദുർഗ്ഗ പ്രത്യേകിച്ച് വനദുർഗ്ഗ, ഭദ്രകാളി , ചാമുണ്ഡി , വേട്ടയ്ക്കൊരുമകൻ , അന്തിമഹാകാളൻ , ശാസ്താവ് അല്ലെങ്കിൽ അയ്യപ്പൻ , നാഗം എന്നിവർ കുടികൊള്ളുന്ന സ്ഥലങ്ങളെ മാത്രമേ കാവുകൾ എന്ന് പറയാറുള്ളൂ.
ഹൈന്ദവ, ശാക്തേയ വിശ്വാസപ്രകാരം വന ശൈലാദ്രിവാസിനിയാണ് വന ദുർഗ്ഗ എന്നാണ് വിശ്വാസം.
ഇക്കാരണത്താൽ പൊതുവേ വനദുർഗ്ഗ ഭഗവതി ക്ഷേത്രങ്ങളിൽ എല്ലാം തന്നെ കാവുകൾ കാണപ്പെടാറുണ്ട്.
ഇടുക്കി ജില്ലയിൽ തൊടുപുഴയ്ക്ക് സമീപമുള്ള അമരങ്കാവ് വനദുർഗ്ഗ ക്ഷേത്രം കേരളത്തിലെ ഏറ്റവും വലിയ കാവായി കണക്കാക്കപ്പെടുന്നു.
ഒരു ചെറിയ കാടിന്റെ പ്രതീതി തന്നെ അമരങ്കാവിൽ അനുഭവപ്പെടുന്നു.
എറണാകുളം ജില്ലയിലെ പ്രസിദ്ധമായ ഇരിങ്ങോൾ കാവ് (ഭഗവതി ക്ഷേത്രം), ഹരിപ്പാടിന് സമീപമുള്ള പ്രസിദ്ധമായ മണ്ണാറശ്ശാല ക്ഷേത്രം (നാഗരാജ ക്ഷേത്രം), ആദിമൂലം വെട്ടിക്കോട്ട് നാഗരാജക്ഷേത്രം തുടങ്ങിയവ വലിയ കാവിന്റെ നടുവിലായി സ്ഥിതി ചെയ്യുന്ന പ്രസിദ്ധ ക്ഷേത്രങ്ങളാണ്.
കാവ് വലിയ രീതിയിൽ ഇവിടെ പരിപാലിക്കപ്പെടുന്നതായി കാണാം.
മഹാവിഷ്ണു , പരമശിവൻ മുതലായ വൈഷ്ണവ,, ശൈവ ദൈവങ്ങൾ കുടികൊള്ളൂന്ന സ്ഥലം അമ്പലം (അഥവാ ക്ഷേത്രം) എന്നാണ്‌ അറിയപ്പെടുക .
കേരളത്തിൽ കൊടുങ്ങല്ലൂർക്കാവ്, മാടായിക്കാവ്, പനയന്നാർക്കാവ്, വള്ളിയാംകാവ്, വള്ളിയൂർക്കാവ് തുടങ്ങിയ കാവുകളിൽ ആയിരുന്നു കാളി ആരാധന വികസിച്ചു വന്നത് തന്നെ.
ഇന്നിവ മിക്കതും പ്രസിദ്ധമായ ക്ഷേത്രങ്ങൾ ആയി മാറിയിട്ടുണ്ട്.
ഉത്തരകേരളത്തിൽ കാവുകൾ മുച്ചിലോട്ട്‌, കണ്ണങ്കാട്, മുണ്ടിയ, കോട്ടം, പള്ളിയറ എന്നീ പേരുകളിൽ അറിയപ്പെടുന്നു .
മനുഷ്യൻറെ സ്വതന്ത്രമായ ഇടപെടലും ചൂഷണങ്ങളും അനുവദിക്കാതെ വിശ്വാസത്തിന്റെ പിൻബലത്തിൽ കാവുകൾ ഒരു വനം പോലെ സംരക്ഷിച്ചു വരുന്നു.
വൻമരങ്ങളും ചെറുവൃക്ഷങ്ങളും കുറ്റിച്ചെടികളും വള്ളിച്ചെടികളും കാവുകളിൽ ഇടതൂർന്നു വളരുന്നു.
ബാഹ്യ ഇടപടൽ ഇല്ലാതെ പ്രകൃതിദത്തമായ ആവാസവ്യവസ്ഥ കാവുകളിൽ നിലനിൽക്കുന്നു.
ആദിമ ഗോത്രവർഗ്ഗങ്ങളുടെ ജിവിതരീതികളും ആചാരക്രമങ്ങളും കാവുകളുമായി ബന്ധപ്പെട്ടിരിക്കുന്നു.
കൃഷി ഉപജീവനമാക്കിയ പൂർവ്വികർ കൃഷിനാശം, മൃഗശല്ല്യം, രോഗബാധ മുതലായവ ഇല്ലാതാക്കാൻ പ്രകൃതിയേയും ഭഗവതിയെയും മലദൈവങ്ങളേയും നാഗങ്ങളേയും ആരാധിച്ചിരുന്നു.
ഇതിനായി പ്രത്യേക ഭൂപ്രദേശം സംരക്ഷിച്ചിരുന്നു.
ഇവയുടെ ഭാഗമാണ് ഇന്നു നാം കാണുന്ന കാവുകൾ.
സ്വാഭാവിക വനമായ കാവുകൾ അനേകം സസ്യജാലങ്ങൾക്കും ജന്തുജാലങ്ങൾക്കും സൂക്ഷ്മ ജീവികൾക്കും പ്രകൃതിദത്ത ആവാസവ്യവസ്ഥ നൽകികൊണ്ട് പാരിസ്ഥിക സംതുലനം നിലനിർത്തുന്നു.
ഔഷധസസ്യങ്ങളുടെ കലവറയാണ് കാവുകൾ.
ഇവ പ്രദേശത്തെ ജലസമ്പത്തിനെ പരിപോഷിപ്പിക്കുകയും വായുവിൽ ഓക്സിജൻറെ അളവ് വർദ്ധിപ്പിക്കുകയും ചെയ്യുന്നു.
കാവുകളിലെ കുളങ്ങളും മണിക്കിണറുകളും പ്രദേശത്തെ വറ്റാത്ത ജലസ്രോതസ്സാണ്.
"കാവുതീണ്ടിയാൽ കുളം വറ്റും" എന്ന പഴമൊഴി , കാവുകളുടെ തനിമ നിലനിർത്തുന്നതിൽ പൂർവ്വികർ ഏറെ ശ്രദ്ധാലുക്കളായിരുന്നു എന്നതിനു തെളിവാണ്.
പ്രകൃതി സംരക്ഷണ പൂജയോടെ കന്നിയിലെ വിശേഷാൽ ആയില്യം തിരുനാളിൽ സർപ്പക്കാവിൽ ആയില്യം പൂജയുള്ള കേരളത്തിലെ പ്രമുഖ കാവാണ് കോന്നി ശ്രീ കല്ലേലി ഊരാളി അപ്പൂപ്പൻകാവ് .
ഭൂമി പൂജ, വൃക്ഷ സംരക്ഷണ പൂജ, ജലസംരക്ഷണ പൂജ, മീനൂട്ട്, വാനര ഊട്ട്, നാഗ ഊട്ട്, ആന ഊട്ട് എന്നിവ കാവിലെ പ്രധാന ചടങ്ങുകൾ ആണ്.
മലബാറിൽ അനേകം കാവുകൾ ഇന്നും തനിമയോടെ സംരക്ഷിച്ചു പോരുന്നുണ്ട്.
ഇവിടങ്ങളിൽ അനേകം ആചാരാനുഷ്ഠാനങ്ങൾ ഇപ്പോഴും നിലനിൽക്കുന്നു.
തെക്കൻമലബാറിലെ കാവുകളിൽ വർഷംതോറും നടത്തിവരുന്ന അനുഷ്ഠാന കലാരൂപമാണ് "തിറയാട്ടം".
ഇവിടെ കാവുകളോട് ചേർന്ന് ആരാധനാ സ്ഥാനങ്ങൾ (പള്ളിയറ, കുരിയാല, തിടപ്പള്ളി, ചെറു പീഠങ്ങൾ എന്നിവ) ഉണ്ടായിരിക്കും.
ചില കാവുകളിൽ നിത്യപൂജ ഉണ്ടായിരിക്കും.
ചിലയിടത്ത് മാസപൂജയോ വിശേഷാൽ പൂജകളോ ആയില്യപൂജയോ ഉണ്ടാകും.
മറ്റു ചില കാവുകളിൽ വാർഷിക തിറയാട്ട മഹോത്സവത്തിനു മാത്രമേ ആരാധന അനുവദിക്കുകയുള്ളൂ.
പ്രാദേശിക വിശ്വാസങ്ങളനുസരിച്ചാണ് കാവുകളിലെ ആരാധനാക്രമങ്ങൾ.
മിക്ക കാവുകളിലും നാഗപ്രതിഷ്ഠ കാവുകൾക്കുള്ളിലായിരിക്കും.
ആൽമരങ്ങൾ, കാഞ്ഞിരം, പാലമരം, തൊണ്ടി, ഇലഞ്ഞി, വെട്ടി, താന്നി മുതലായവ മരങ്ങൾ കാവുകളിൽ പൊതുവായി കണ്ടുവരുന്നു.
തെക്കൻ കേരളത്തിൽ ആലപ്പുഴ ജില്ലയിലെ ഹരിപ്പാട്ടുള്ള മണ്ണാറശാല ശ്രീനാഗരാജാക്ഷേത്രം, വെട്ടിക്കോട് നാഗരാജാക്ഷേത്രം എന്നിവയോടു അനുബന്ധിച്ചു വലിയ കാവുകൾ കാണാം.
ബലിയിടുന്ന സ്ഥലം എന്നാണ് കാവിൻറെ അർത്ഥം.
ചിറുദൈവങ്ങൾക്കിടും പലി എന്നാണ്‌ തമിഴ് ലെക്സിക്കനിൽ പറയുന്നത്.
സാധാരണാർത്ഥത്തിൽ കാവ് എന്നാൽ മരക്കൂട്ടമാണ്‌.
സാങ്കേതികാർത്ഥത്തിൽ അത് ആരാധനാസ്ഥാനമാകുന്നു .
കേരളത്തിൽ ബുദ്ധമത സ്വാധീനം നിലനിന്ന ഘട്ടത്തിൽ അവർ സ്ഥാപിച്ച സംഘാരാമങ്ങളാണ് കാവുകൾ എന്ന് ചരിത്രകാരനായിരുന്ന ഡോ എം എസ് ജയപ്രകാശ് നിരീക്ഷിച്ചിട്ടുണ്ട് .
വനങ്ങളിൽ വസിച്ചു വന്ന ആദിമ മനുഷ്യരുടെ ജീവിത ശൈലിയും, ഉപജീവന മാർഗവും കാടുകളുമായി ഏറെ ബന്ധപ്പെട്ടിരിക്കുന്നു .
കൃഷി തൊഴിലാക്കിയതോടെ അവർ സ്ഥിര താമസക്കാരായി.
കൃഷി നാശത്തിനു കാരണമാകുന്ന മൃഗശല്യം ഒഴിവാക്കാൻ അവർ ചില പൂജകളും മറ്റും നടത്തിയിരുന്നു.
വേട്ടക്കൊരുമകൻ, വയനാട്ട് കുലവൻ, കിരാതശിവൻ എന്നീ വേട്ടക്കാരായ ദൈവങ്ങൾക്ക് വേണ്ടിയായിരുന്നു പല പൂജകളും.
തീയർ ജാതി വിഭാഗത്തിന്റെ കുലദൈവമായ മുത്തപ്പനും വേട്ടയാടലിൽ തല്പരനായിരുന്നു.
ചിലയിടങ്ങളിൽ ഭദ്രകാളി, ഭഗവതി, ചാമുണ്ഡി തുടങ്ങിയ ശാക്തേയ ദേവതകളെയും കാവുകളിൽ പ്രതിഷ്ഠിച്ചിട്ടുണ്ട്.
ഈ ദൈവങ്ങളുടെ വാസസ്ഥലങ്ങളാണ് പല കാവുകളും എന്നാണ് വിശ്വാസം.
ആയതിനാൽ ഇത്തരംകാവുകളുടെ സംരക്ഷണത്തിൽ വിശ്വാസികൾ പ്രത്യേക ശ്രദ്ധ നല്കുന്നു.
കേരളത്തിലെ കാവുകൾ
കേരളത്തിലെ കാവുകളെ കാളിക്കാവ്, നാഗക്കാവ് എന്നിങ്ങനെ രണ്ടായി തിരിക്കാം.
നാഗദേവിയും നാഗരാജനും എന്ന സങ്കല്പം വരുമ്പോൾ നാഗക്കാവ് കാളിക്കാവില്പെടുത്താം.
കാളിക്കാവുകളെ അവയിലെ അനുഷ്ഠാനരൂപങ്ങളെ അടിസ്ഥാനമാക്കി പടയണിക്കാവ്, തിറയാട്ട കാവ്‌,  മുടിയേറ്റ് കാവ്, മുടിപ്പേച്ച് കാവ്, കാളിയൂട്ട് കാവ്, തീയ്യാട്ട് കാവ്(അയ്യപ്പൻ തീയാട്ട് കാവും ഇതിൽ പെടുന്നു) പൂതൻ തിറ കാവ്, കളിയാട്ട കാവ് എന്നിങ്ങനെ വിഭജിക്കാം.
കാളീദാരിക സംഘട്ടനമാണ്‌ ഈ കാവുകളിലെ പൊതുവായ കഥാബീജം.
കേരളത്തിൽ
കുംഭ പാട്ട് ഉള്ള ഏക കാവ് പത്തനംതിട്ട കോന്നി
കല്ലേലി ശ്രീ ഊരാളി അപ്പൂപ്പൻ കാവിൽ മാത്രമാണ്.
ആദി ദ്രാവിഡ നാഗ ഗോത്ര ജനതയുടെ വിശ്വാസം കുടികൊള്ളുന്ന കാവാണ് ഇത്.
തലയാട്ടംകളി, വാനരയൂട്ട്, മീനൂട്ട് തുടങ്ങിയവയും ഇവിടെ ഉണ്ട്.
കാവ് വിവിധ ഭാഷകളിൽ തമിഴ് (തമിഴ്‌നാട്) - കോവിൽകാവ് , കന്നഡ (കർണ്ണാടക) - ദേവറക്കാട് മറാഠി (മഹാരാഷ്ട്ര) - ദേവറഹാട്ട് ഭോജ്പൂരി (ബീഹാർ) - സാമാസ് മാൽവി (മദ്ധ്യപ്രദേശ്) - സർന രാജസ്ഥാനി (രാജസ്ഥാൻ) - ഒറാൻസ് ബംഗാളി (പശ്ചിമ ബംഗാൾ‍ - ഗരിമതാൽ ഹിമാചലി (ഹിമാചൽ പ്രദേശ്) - ദേവോവൻ ആസാമി (മേഘാലയ) - ലോക്കിൻ ഹാങ്സ് ഇംഗ്ലീഷ് - സേക്രഡ് ഗ്രൂവ്സ് .
കാവുകളെക്കുറിച്ചുള്ള പഠനങ്ങൾ
ഉത്തര കേരളത്തിലെ കാവുകളെക്കുറിച്ച് ഇ.
ഉണ്ണികൃഷ്ണൻ ഉത്തരകേരളത്തിലെ വിശുദ്ധവനങ്ങൾ എന്ന കൃതി പ്രസിദ്ധീകരിച്ചിട്ടുണ്ട് .
കാവുകളുടെ നാശം ഒരു സമൂഹത്തിൽ വരുത്തിയ മാറ്റങ്ങളെക്കുറിച് ജിതേഷ് മാണിയാട്ട് ഒരു പഠനം നടത്തിയിട്ടുണ്ട് .
കേരളത്തിലെ കാവുകളെക്കുറിച്ച് മുന്നാർ ഡി.ഫ.
ഓ. ആയിരുന്ന ഡോ. എൻ. സി. ഇന്ദുചൂഡൻ പഠനം നടത്തിയിട്ടുണ്ട്.
കാവുകളെ കുറിച്ചുള്ള പഠനങൾക്ക് ജപ്പാനിൽ നിന്നുള്ള നരവംശ വിദഗ്ദ്ധർ എത്തുന്ന ഏക കാവ് കേരളത്തിലെ പത്തനംതിട്ട ജില്ലയിലെ കോന്നി കല്ലേലി ഊരാളി അപ്പൂപ്പൻ കാവാണ് .
കാവുകളെ കുറിച്ച് പഠിക്കുന്ന ത്തിന് നിരവധി അദ്ധ്യാപകരും വിദ്യാർഥി കളും മാധ്യമ പ്രവർത്തകരും കല്ലേലി കാവിൽ എത്തുന്നു .
പ്രകൃതി സംരക്ഷണ പൂജയാണ് ഇവിടെ പ്രധാനമായും ഉള്ളത് .
കാവുകളുടെ പ്രാധാന്യം
ഏഷ്യയുടെയും ആഫ്രിക്കയുടെയും ഭാഗങ്ങളിലായാണ് കാവുകൾ കൂടുതലായി കാണപ്പെടുന്നത്.
ഗ്രാമങ്ങളിലെ ഭൂഗർഭജലനിരപ്പ് നിലനിർത്താനും  ഗ്രാമീണരുടെ ഇന്ധന ലഭ്യത ഉറപ്പുവരുത്താനും  അത്യപൂർവമായ ഔഷധസസ്യങ്ങളാൽ സമ്പന്നമായ കാവുകൾ ഗ്രാമീണരുടെ ആരോഗ്യസംരക്ഷണത്തിനും സഹായകമാണ് .
കാവുകൾ ജൈവവൈവിധ്യം ഏറെയുള്ള ജീൻകലവറയാണ് .
മൂന്നിനം ഉഭയജീവികൾ, പത്തിനം ഉരഗങ്ങൾ, എഴുപത്തിഏഴിനം പക്ഷികൾ, ഇരുപത്തിഒന്നിനം സസ്തനങ്ങൾ, അറുപത്തിയാറിനം ചിത്രശലഭങ്ങൾ, നിരവധിയിനം സസ്യങ്ങൾ തുടങ്ങിയവയെല്ലാം കാവുകളിൽ കണ്ടെത്തിയിട്ടുണ്ടെന്ന് പഠനങ്ങൾ തെളിയിക്കുന്നു .
നിത്യഹരിതവനങ്ങളിൽ മാത്രം കാണാറുള്ള തമ്പകം , വങ്കോട്ട , ഇലവംഗം , വെട്ടി മുതലായ മരങ്ങൾ കാവുകളിൽ കാണാനാകും .
ചില കാവുകൾ ദേവതമാരുടെ വാസസ്ഥലമാണെന്നാണ് വിശ്വാസം.